Texteditor

A Texteditor (lat.  „Herausgeba“, „Eazeiga“) is a Rechnaprogramm zum Beorwatn vo Textn.

A Texteditor lodd a Textdatei und zoagt ian Inhoit am Buidschiam o. De Datei ko nacha vaschiedn beorwat wean, wia beispuisweis duach Einfign, Leschn und Kopian vo Textbaustoana. A bsondare Foam zua Beorbatung vo HTML-Datein san HTML-Editorn.

 Gschicht 
Texteditorn san aus da Notwendigkeit entstandn, Quejtext vo Rechnaprogrammen und Datn in an Rechner einzgem. De Voalaifa vo Texteditorn worn de Lochkoartnlocha.

De easchtn Texteditoren woan zeinorientiate Texteditorn bei schreibmaschinenähnlichen Terminals, wo koane Doastellunga in Form vo Fenstan oda Buidschirmen meglich woan. De Programma vo domois ealaum nua, dass onzalne Zein vo da Textdatei vaändat wean. Trotzdem ghean zeinorientiate Editorn wia edlin unta Windows oda ed unta Unix aa heit no zum Standardumfang, wei damit bei da Installation oda bei am Systemabstuaz Konfigurationsdatein a dann beorbat wean, wann koa komfortable grafische Umgebung vafigboa is.

Mitn Afkomma vo Computerterminals san de easchtn buidschiamorientiatn Texteditorn entstandn. Zu de easchtn Programme vo dea Gruppn ghean da 1967 geschriebane O26-Editor af CDC 6000-Grossrechnan und da vi-Editor ausm Joar 1976. Da Vi-Editor is aa heit no da Standardtexteditor vo unixähnlichn Betriebssystemen.

 Funktion 
Guade Texteditorn ealeichtan am Nutza duach Eaweidarungen de Orwad:

 Suachen und Easetzen
 Mit da Suachfunktion kena Textstejn schnej gefundn und gegebenenfois dasetzt wean.
 Syntaxheavoahebung
 Syntaxheavoahebung is de Meglichkeit, charakteristische Textmusta heavoazhebm.
 Makros
 Bestimmte regelmassi si wiedaholende Funktionen kenna ois Makro gspeichat wean.
 Code-Foitung
 Tei vom Text (wia z. B. Oweisungsblecke in Programmtextn) wean mit da Code-Foitung einklappt; so wead de Iwasichtlichkeit gsteigad. 
 Spoitnmodus
 miniatur|Spoitnmodus in Geany Rechteckige Bleck kenna markiat, kopiat, eingfigt und editiat wean.
 Symbolbrowser
 Funktionen, Klassn, Structs etc. knna iwan Symbolbrowser schnej eigseng wean.
 Codevavoiständigung
 Autovavoiständign vom Code
 Calltips
 Ozoag vo Afruafparametan fia Funktion und Methodn.
 Integriate Programme
 Integriate Programme eameglichn an schnejn Zuagriff beim Entwickln (z. B. Terminalemulation, Kompiliarung, Dateimanager, FTP-Clients).
 Metaeignschoftn
 Eigenschaftn wia Zeichnsotz, Zeinumbruch oda Byte Order Mark kenna eigseng und vaändat wean.
 Dorstejung
 Datein kenna ois Plaintext, mit oda ohne Zeinumbruch, owa aa ois Hexadezimalzoin dorgestejt wean (Hex-Editor).
 automatischs Eiruckn
 Je nach Stui wead bei oana neien Zein zuasätzlich de Einruckung vo da Voagängazein iwanomma.
 Plugins
 Schnittstej fia Plugins.

 Spezialisiate Editorn 

Es gibt aa Editorn fia spezielle Owendunga, beispuisweis,

 Quejtexteditorn (Source code editor) 
 Foiteditorn (Folding editor): ko Texte vabeagn 
 Integriate Entwicklungsumgebungen (Integrated development environment - IDE): fia gressare Programmiaprojekte
 HTML Editor
 Spezial Editorn fia mathematische, naturwissnschaftliche Aufgobm
 Gliadarungseditorn (Outliner)

 Obgrenzung zua Textverarbeitung 

Im Gengsotz zu am Textvaorbatungssystem und z am Desktoppublishing-Programm (DTP) hod a Texteditor in da Regl nua sea eingschränkte Layout- und Formatiarungsfunktionen und speichat an Text ois reinen ASCII-Text (oda UTF-8-Text) ohne Formatiarung bzw. am Textformat, des wo da Systemplottfoam entspricht.

 Owendung 
 Unix 
miniatur|Texteditor Nano unta UNIX

Da standardisiate UNIX-Texteditor ed is oana vo de ejtastn Editorn, wo no vawendd wean. Dea orbat zeinorientiat und hod a leistungsfähige Editiasproch. Trotzdem is des interaktive Beorbatn recht umständlich.

Inzwischn gibts owa vui weidane Texteditoren fia Unix.

 Windows 
Jede Version vom Betriebssystem Microsoft Windows enthoid an oafochn Texteditor, dea wo Notepad hoasst. So a Editor hod owa nua sea eingschränkte Meglichketn und is dahea fia gressare Einsätz wenga geeignet. Längare Texte wean nua sea langsam beorwat. Neiare Versionen kenna a Textdatein im Unicode-Format vaorwatn.

 Schau aa 
 Listn vo HTML-Editorn
 Listn vo Texteditorn

 Im Netz 

 Comparison of text editors in da englischsprochign Wikipedia – umfangreicha Vagleich vabroadda Editorn
 Zeineditorn und reguläre Ausdrick – Da Editor ed bei netzmafia.de
 Ibasicht iba vaschiedene Texteditorn fia Windows bei editoren.net
 Umfangreiche Listn vo Editorn, teiweis mit Review af garybeene.com (englisch)
 Texteditor Wiki